text: 88-årig lagt i seng med brækkede ankler
  15 juli 2013 kl. 11.13
  En 88-årig kvinde blev efterladt i sin seng med brækkede ankler af to hjemmehjælpere. Først næste dag blev hun indlagt på sygehuset. Kommunen mener, alle regler er overholdt.
  Den 88-årige Martha Marie Werenberg lider meget af gigt og går med rollator. Tirsdag aften aktiverede hun sit nødkald, fordi hun ikke kunne komme op af sofaen.
  En hjemmehjælper fra plejecentret Hedelund i Esbjerg kom til stedet for forsøgt at få den gamle dame op at stå. Men hendes ben var som de sov - og hun faldt. Hjemmehjælperen måtte ikke forsøge at holde hende.
  En kollega blev tilkaldt - og seancen gentog sig. De kunne heller ikke på den 88-årig på benene - og måtte lade hende falde på gulvet igen.
  
  Indlagt
  Kvinden fik benene ind under rollatoren, og ifølge barnebarnet Tina Ahlqvist Christensen har hun muligvis brækket anklerne i faldet.
  De to hjemmehjælpere hjalp Martha Marie Werenberg i seng. Og forlod hjemmet.
  Først næste morgen opdagede en tredje hjemmehjælper, at der var noget galt og fik tilkaldt læge og ambunance.
  Den 88-årig er i dag indlagt på ortopædkirurgisk afdeling på Sydvestjysk Sygehus, hvor TV SYD har besøgt hende.
  Esbjerg Kommune afviser at kommentere den konkrete sag, men siger alligevel, at alle regler er fulgt.
  